I sagen om den forsvundne Mia Skadhauge Stevn foretager Nordjyllands Politi i øjeblikket tekniske undersøgelser på affaldsstationen Reno Nord i det østlige Aalborg. Det bekræfter Frank Olsen, der er vicepolitiinspektør i Nordjyllands Politi, over for TV 2. - Det er et led i efterforskningen og kortlægningen af de to anholdtes færden. Vi bliver hele tiden klogere på deres færden, og det kaster nye spor af sig, som vi så forfølger, siger Frank Olsen. Han kan ikke komme nærmere ind på, hvilke undersøgelser politiet foretager på stedet, eller hvilke spor og indicier der har ledt dem til at undersøge affaldsstationen. Ydermere kan han ikke bekræfte, at de to anholdte nødvendigvis har været på Reno Nord. - Det er blot et spor, som vi efterforsker, siger Frank Olsen. Overfor B.T. bekræfter Frank Olsen desuden, at Nordjyllands Politi efterforsker de to skovområder Hammer Bakker og Dronninglund Skov.

Opsummering:
Nordjyllands Politi leder intenst efter den forsvundne Mia Skadhauge Stevn.